אליעזר יערי

אליעזר יערי (נולד ב-25 ביולי 1949) הוא עיתונאי וסופר ישראלי. היה טייס קרב וכיהן כמנכ"ל הסניף הישראלי של "הקרן החדשה לישראל". יערי נולד וגדל בירושלים. הוא בוגר הגימנסיה העברית רחביה (סיים ב-1967), בוגר שבט מצדה של תנועת הצופים, והתגייס לצה"ל ב-1967. סיים קורס טיס בשנת 1969, ושירת כטייס קרב, שירת בטייסת 101 וטס במטוסי "נשר". ב-8 בינואר 1973 רשם הפלת מטוס מיג 21 סורי בקרב אוויר, ובמלחמת יום הכיפורים רשם שתי הפלות נוספות. בין השנים 1974–1975 שימש כקצין החינוך של בית הספר לטיסה. השתחרר מהצבא בשנת 1976. לאחר השחרור שרת במילואים בטייסת 253, ומשזו הוסבה ל-F16 עבר לשרת בטייסת 254 עד לסגירתה בשנת 1985. ב-1982 סיים תואר ראשון בהיסטוריה כללית ופילוסופיה מהאוניברסיטה העברית בירושלים. בין השנים 1983–1986 שימש שליח קהילתי מטעם מחלקת הנוער והחלוץ של ההסתדרות הציונית העולמית בבוסטון ארצות הברית. לאחר חזרתו לישראל המשיך לעבוד בערוץ הראשון כעורך ומגיש חדשות. כעיתונאי טלוויזיה, יערי הגיש כתבות רבות בערוץ הראשון, שימש עורך ומגיש של "יומן השבוע" בערוץ בין השנים 1988–1992, וכן כיהן כמנהל חטיבת התוכניות של הערוץ בשנים 1992–1995. פרש מהטלוויזיה ונסע ללמוד באוניברסיטת הרווארד, שם קיבל ב-1996 תואר שני במינהל ציבורי. חזר לישראל ובין השנים 1996–1997 שימש עורך "מבט שני". בשנת 1997 התמנה למנהל הסניף הישראלי של "הקרן החדשה לישראל", בה היה חבר. שימש כמנהל עד שנת 2010. במסגרת הקרן, מחולק גם פרס יפה לונדון יערי, על שם אמו. מאז שנת 2010 משמש יו"ר פעיל של חברת ההזנק give2gether. במרץ 2008 היה שותף להקמת עמותת "הכל חינוך" שיזם דב לאוטמן. עמותה שביקשה להביא לשיפור והתחדשות מערכת החינוך בישראל. ביולי 2008 חזר להגיש בערוץ הראשון, בסדרת תוכניות הארוח "מפגש יוצרים", העוסקות בסרטי תעודה שהופקו במהלך השנים על ידי רשות השידור. החל משנת 2011 משמש כתב וכעורך ב"חדשות 10". יערי כתב שלושה ספרים: "בחזרה לטיטאניק" (1989), אוסף סיפורים קצרים; "הצטלבויות" (2004), רומן על נזירה בירושלים; ו"מעבר להרי החושך" (2015), סיפור מסע בירושלים. סיפור אחד מתוך ספרו "בחזרה לטיטניק", "טיסה 016", זכה לעיבוד טלוויזיוני, בדרמה שביים יצחק חלוצי למחלקת הדרמה של הערוץ הראשון ב-1990. ב-2023 יצא סרטו התיעודי "שומרות הסף: זכרונות" העוסק בנשות מחסום ווטש. הסרט זיכה את יערי בפרס שולמית אלוני לשנה 2023. כחלק מתחביב שתיית הקפה שלו, הוא נוהג לשבת באופן קבוע בקפה דובשנית (בשכונת קטמון בירושלים), ונמנה עם חברי ה"פרלמנט" הקבוע שם. בחזרה לטיטניק (תל אביב: זמורה-ביתן, תשמ"ט 1989) הצטלבויות: כמו סרט תיעודי (בני-ברק: הקיבוץ המאוחד, 2004) - בעריכתו של דן שביט מעבר להרי החושך (תל אביב: אלבטרוס, 2015) מפעם לפעם, הוצאת אגם, 2020 מדיה וקבצים בנושא אליעזר יערי בוויקישיתוף אתר האינטרנט הרשמי של אליעזר יערי אליעזר יערי (1949-), דף שער בספרייה הלאומית אליעזר יערי, בלקסיקון הספרות העברית החדשה אליעזר יערי, באתר ארכיון הסרטים הישראלי בסינמטק ירושלים אליעזר יערי, ב"לקסיקון הספרות העברית החדשה" אליעזר יערי, ב"לקסיקון הקשרים לספרות ישראלית" על הקצה, הבלוג של אליעזר יערי, באתר "רשימות" אריאנה מלמד, מטוס של קרב ממריא, באתר ynet, 16 בספטמבר 2004 אליעזר יערי, מה תלמדו את הילדים בבית ספר?, באתר הארץ, 31 באוגוסט 2014 ניר חסון, אליעזר יערי צעד לצור באהר וחזר עם סיפורה של ירושלים השנייה, באתר הארץ, 1 באפריל 2015 רשימת הפרסומים של אליעזר יערי, בקטלוג הספרייה הלאומית זהבה דברת, ‏ישיבת הקרן החדשה לישראל - בחיפה, באתר גלובס, 20 ביוני 2001 אריאנה מלמד, פעם אליעזר יערי למד עם נתניהו בבית הספר. כיום הוא מפגין מול מעונו בבלפור, באתר הארץ, 13 ביולי 2020 דני עוזיאל, ‏מהשחק לנשר-רגרסיה טכנולוגית והצלחה צבאית, באתר "מרקיע שחקים" יומן השבוע לא יבוטל, מעריב, 16 באוגוסט 1990 נועה פרייס‏, מבט אחרון ופרידה: "מבט שני" מסיימת הערב את עונתה האחרונה, באתר וואלה, 10 באוגוסט 2016 פרס יפה לונדון יערי לפעילות ויזמות חברתית לנשים About us | Online Fundraising | The team, באתר של give2gether דיאנה בחור-ניר, ‏דב לאוטמן על מצב החינוך: "ילד מאופקים צריך לקבל יותר מילד מרמת-אביב", באתר גלובס, 10 במרץ 2008 שירי לב-ארי, ספרים חדשים, באתר הארץ, 4 בספטמבר 2004 הארץ, ספרים חדשים, באתר הארץ, 12 ביוני 2015 תלמה אדמון, הנכדים של השואה, מעריב, 16 בדצמבר 1990 טיסה 016, סרטון באתר יוטיוב (אורך: 58:31) אתר פרס שולמית אלוני